ธปท.เปิดประมูลขายพันธบัตรดอกเบี้ยลอยตัว
ธปท.เปิดประมูลขายพันธบัตรดอกเบี้ยลอยตัว อายุ 2 ปี ล็อตแรก 18 มี.ค.นี้&nbsp; วงเงิน 1.5 หมื่นล้านบาท โดยจ่ายดอกเบี้ยลอยตัวอ้างอิงกับดอกเบี้ยไบบอร์
10 มี.ค. 2554

ธปท.เปิดประมูลขายพันธบัตรดอกเบี้ยลอยตัว อายุ 2 ปี ล็อตแรก 18 มี.ค.นี้  วงเงิน 1.5 หมื่นล้านบาท โดยจ่ายดอกเบี้ยลอยตัวอ้างอิงกับดอกเบี้ยไบบอร์
น.ส.วงษ์วธู โพธิรัชต์ ผู้อำนวยการอาวุโส ฝ่ายตลาดการเงินและบริหารเงินสำรอง ธนาคารแห่งประเทศไทย (ธปท.) กล่าวว่า ในวันที่ 18 มี.ค.นี้ธปท.จะเปิดประมูลพันธบัตร ธปท.อายุ 2 ปีล็อตแรก ในวงเงิน 1.5 หมื่นล้านบาท จะจ่ายผลตอบแทนอ้างอิงกับอัตราดอกเบี้ยอ้างอิงระยะสั้นตลาดกรุงเทพ (BIBOR) ระยะ 3 เดือน ลบ 0.20% ต่อปี โดยมีการจ่ายดอกเบี้ยทุก 3 เดือน ครบกำหนดไถ่ถอน 22 มี.ค. 2556 
ทั้งนี้ พันธบัตรดังกล่าวแบ่งจ่ายดอกเบี้ยออกเป็น 4 งวด คือ งวดแรกวันที่ 22มี.ค.,22มี.ค.,22ก.ย.และ 22ธ.ค.ของทุกปี ปัจจุบันดอกเบี้ยไบบอร์อายุ 3 เดือน เฉลี่ยอยู่ที่ระดับ 2.11-2.15%
อย่างไรก็ตามพันธบัตรดังกล่าวธปท.จะเปิดขายให้กับนักลงทุนสถาบันเท่านั้น ไม่เปิดขายโดยตรงแก่นักลงทุนรายย่อยทั่วไป หากนักลงทุนรายย่อยสนใจต้องไปซื้อต่อจากสถาบันการเงินหรือธนาคารพาณิชย์ที่จะนำมาเปิดขายให้นักลงทุนทั่วไปลงทุนอีกต่อหนึ่ง.